Under sin udvikling løsrev Glanvill sig fra og vendte sig polemisk mod sin barndoms [[puritanisme]] og den [[middelalder]]lige, [[dogmatisk]]e, [[aristotelisk]]e filosofi, han havde hørt i [[Oxford]]. Glanvill har på udførlig og dybtgående måde fremstillet en [[Skepticisme|skeptisk filosofi]], herunder fremhævede han vanskeligheder ved forståelsen af forholdet mellem [[sjæl]] og [[Legeme (individ)|legeme]] og gav en fremstilling af [[årsag]]sproblemet, der gør ham til en af [[Hume]]s forgængere. Glanvill var fra 1664 medlem af [[Royal Society]], der var et centrum for tilhængerne af den nye erfaringsvidenskab. Hans filosofi kan til en vis grad betragtes som et våben mod al dogmatisme til brug for den stadig sig udviklende og aldrig færdige [[naturvidenskab]]. Af den nye erfaringsvidenskab, der uhildet vil gøre sig nøjagtig rede for [[fænomen]]erne, ventede Glanvill sig store ting.
Filosofi Historie Videnskab Organisationer Videnskabelige_og_historiske_institutioner